lflage/wiki-talks huggingface dataset:
Беседа:Маточина (село)

message: Нерегистриран потребител е добавил информация от медийни публикации, които нямат научен или дори научно-популярен хараактер, свързани с очаквания на екипа и институцията, ръководеща разкопките (НИМ) - преди самите разкопки да са започнали.
Неприемливо е да се публикуват като свършен факт предположения и очаквания "преди" започване на разкопките, пък били те и на шефове на музеи, археолози или професори. Те не са свършен факт, в смисъл какво вече са открили, ами "очаквания", надежди и т.н. на съответната институция. След като открият нещо, пък нека тогава да допълваме статията, нали? Например, през октомври 2017 НИМ съобщи до пресата, че техният археологически екип е открил втори оловен печат, само че от по-късна епоха. Това да го сложим е приемливо, разбира се, защото отговаря на правилата на Уикипедия.
Против правилата на Уикипедия е публикуването на информация от медиите със сензационен характер, без научна лексика или с неправилна терминология. Например, военни термини от ХХ в. като "главна квартира", "щаб" или "команден пукнт/команден център" са нъпълно неприложими за военното дело през Късната античност и Средновековието. Изчакайте НИМ или проф. Б. Димитров да изложи виждането си в научна публикация или поне-научно-популярен текст, пък тогава да цитираме. Въпреки всеобщото мнение за проф. Б. Димитров, че разтяга локуми, в негови научни публикации терминологията е на ниво и съотвтества на времето. Изчакайте края на ракопките и съответните доклади на НИМ, на НАИМ-БАН или научни публикации на професора или ръководителя на разкопките.
Svilentcho (беседа) 11:08, 19 ноември 2017 (UTC)
thread_title:  Разкопките от 2017 год.
Беседа:Стефан Танев

message: Някой има ли представа защо на паметната плоча (ул. „Васил Априлов“ 3) годината на смъртта е 1950 (в статията е 1952)? Има разминаване и в годините, когато е бил главен редактор на в. „Утро“: 1915-1944 на плочата vs. 1911-1944 в статията. Спири ··· - - - ··· 20:22, 24 ноември 2017 (UTC)
thread_title:  Година на смъртта?
Шаблон беседа:Храм

message: Хайде да уеднаквим употребата на шаблона, че виждам различия. Какъв е смисълът на полето Вероизповедание? Какво трябва да пише
* „Католическа църква“, „Българска православна църква“
или
* Католицизъм, Православие
На мен по-логичен ми изглежда втория вариант.--GVF (беседа) 20:24, 25 ноември 2017 (UTC)
thread_title:  Вероизповедание
Беседа:Георги Попвасилев

message: Само отбелязвам, че на корицата на спомените му ("Пилот от Голямата война", С. 2014) е отбелязано, че е роден на 24 ноември 1893 г. в Скравена.--Simin (беседа) 15:20, 4 юни 2018 (UTC)
thread_title:  Скравена или Орхание?
Беседа:Йохан Церклас Тили

message: Немското име е t'Serclaes (даже  Т'Serclaes), a нe ’t Serclaes; комбинацията t'S се чете Ц (често се пише Тс, но това е друг разговор), така че да се пише ’т Церклас си е нонсенс.--Zhoxy (беседа) 20:04, 26 ноември 2017 (UTC)
thread_title:  По-внимателно с немския
Беседа:Младен Павлов

message: Някой има ли представа откъде идва разминаването между информацията в статията, че е починал в с. Долни Вадин и написаното на паметната плоча, че в този дом на адрес бул. „Евлоги и Христо Георгиеви“ № 104 в София Павлов е живял и починал? Спири ··· - - - ··· 08:55, 29 ноември 2017 (UTC)
thread_title:  Място на смъртта?
Беседа:Константин Гулабчев

message: Синът му го нарича Костадин. --Алиса Селезньова (беседа) 13:20, 29 ноември 2017 (UTC)
replies: text: Да - той при това би требвало да е с почти най-голем авторитет след самия човек. Но нема смъсъл да се мести - в очите на тогавашните хора - това е е едно и също име - най-вероятно се е писал Констандин.--Мико (беседа) 19:05, 29 ноември 2017 (UTC)
thread_title:  Костадин/Константин 

message: Може и да е Рашев. -- Мико (беседа) 12:20, 16 септември 2020 (UTC)
thread_title:  Панарет
Беседа:Драган Цанков

message: Тука има серия добри снимки. --Мико (беседа) 08:52, 30 ноември 2017 (UTC)

message: Защо няма нито ред за платеното предателство на Др. Цанков, получавал много хубави суми от Русия? И заставал неведнъж на проруски позиции в явен ущърб на българските интереси? Той е един от най-явните национални предатели в следосвобожденската ни история. - Blackwolf (беседа) 15:03, 3 ноември 2022 (UTC)
 Благодаря Ви за направените забележки. Не забравяйте, че Уикипедия се създава от хора като Вас, така че не се колебайте и сам(а) да поправяте възможни неточности или да допълвате информация. Единствено помнете, че е силно желателно всяка информация в енциклопедията да бъде подкрепена с източници, желателно благонадеждни, което позволява на читателите сами да направят проверка. Ако имате нужда от помощ при редактирането, не се колебайте да питате на Уикипедия:Разговори. Ket (беседа) 14:46, 8 май 2024 (UTC)
thread_title:  Националното предатeлство на дядо Ценков
Беседа:Нирвана (песен)

message: Според мен името трябва да е в оригинал, защото всички други песни са в оригинал, а само тази - не. Примери:Despacito, Feels, Open Your Heart...
85.118.77.12 10:51, 1 декември 2017 (UTC)
replies: text: Разбира се, че имена на песни и албуми се пишат в оригинал. --Arise13 (беседа) 10:01, 2 декември 2017 (UTC)
replies: text: : От къде се разбира? --Поздрави, Петър Петров 17:15, 6 декември 2017 (UTC)

message: Песента не е на български език.85.118.82.93 17:09, 6 декември 2017 (UTC)
replies: text: Но тази версия на Уикипедия е. --Поздрави, Петър Петров 17:15, 6 декември 2017 (UTC)
replies: text: : Но тогава трябва и другите статии да се преместят, а не само тази. Защото е нелогично някои песни да са на кирилица, а други - на латиница. 85.118.81.134 17:21, 6 декември 2017 (UTC)
replies: text: :: Някои песни имат утвърден превод, други – нямат.  Само последните следва да седят непреведени, за да не измисляме ние преводи.  За тази статия конкретно името не е нещо уникално и утвърден превод има. --Поздрави, Петър Петров 17:31, 6 декември 2017 (UTC)
thread_title:  Език
Беседа:Учители в Солунската българска девическа гимназия

message: Нещо забравена седи тая статия? --Мико (беседа) 16:47, 1 декември 2017 (UTC)
replies: text: Не е - върни ми Кандиларов.--Алиса Селезньова (беседа) 13:56, 2 декември 2017 (UTC)
replies: text: :Аз я довърших, но почнах и Ученичките. --Мико (беседа) 14:19, 2 декември 2017 (UTC)
replies: text: ::Видех - дай аз да ги довърша.--Алиса Селезньова (беседа) 15:07, 2 декември 2017 (UTC)
replies: text: :::Готово. Макар силно да подозирам, че ще отлежат като учителките. До шести випуск са направени - останалите са копирани от мъжете за за запазя таблиците на Лъчо - ако ти е по-удобно изтрий ги. --Мико (беседа) 15:15, 2 декември 2017 (UTC)
thread_title:  Дискурси 

message: Наков, Танев, Калейчев и Саманджиев дали некой забравил статията може да ги нареже от таблото? --Мико (беседа) 17:11, 1 декември 2017 (UTC)
replies: text: Готово.--Алиса Селезньова (беседа) 13:56, 2 декември 2017 (UTC)
replies: text: :Брау. --Мико (беседа) 14:19, 2 декември 2017 (UTC)
thread_title:  Снимки 

message: Бил е и във Велес директор  -- Мико (беседа) 18:47, 3 февруари 2019 (UTC)
thread_title:  Димитър Михов 

message: Силно подозирам, че е Спас Мартинов, който във 2 година е избран за член на ЦК - тоест е бил в Солун. В 3 е участвал в Солунския конгрес. -- Мико (беседа) 20:27, 18 март 2019 (UTC)
thread_title:  Ст. Мартинов 

message: Това е А. Наумов според Църнушанов. -- Мико (беседа) 15:28, 26 април 2019 (UTC)
thread_title:  А. Наумова 

message: ...е грешка за Георги Саманджиев според мене. -- Мико (беседа) 06:54, 10 февруари 2021 (UTC)
thread_title:  Г. Салганджиев 

message: Чудя се:
Номер 21 Т. Попова сигурно е Теофано Попова, макар че я срещам като "надзирателка" в девическия пансион 1892/1893 и това съответства на № 21 [ https://www.solunbg.org/images/Publikatsii/2020/Osmanskiat_Solun_3-1.pdf] с. 242, както и на това три години негова "управителка" (в статията ни за нея, без изт.). Randona.bg (беседа) 15:10, 2 декември 2022 (UTC)
Номер 24 (сега го видях) – само една учебна година, малко по-късно. Наистина не знам към коя да сложим препратката. --Randona.bg (беседа) 15:50, 2 декември 2022 (UTC)
replies: text: Съвсем вероятно може и да са и двете.-- Мико (беседа) 08:19, 16 юли 2023 (UTC)
thread_title:  Т. Попова или Теофана Попова 

message: Вероятно е Анастасия. -- Мико (беседа) 08:17, 16 юли 2023 (UTC)
thread_title:  Серезлиева 

message: Възможно е да е Невенка Д. Багрянова - изпуснат първи инициал или грешка. -- Мико (беседа) 20:36, 6 ноември 2023 (UTC)
thread_title:  Д. Багрянова
Беседа:Възпитанички на Солунската българска девическа гимназия

message: Олимпия Бостанджиева от Гумендже е много вероятно да е Олимпия Батанджиева от Гумендже. --Мико (беседа) 06:33, 3 декември 2017 (UTC)
thread_title:  Батанджиева 

message: Маслина Димитрова от Загоричани от Випуск VI, 1896, завършила горе-долу по същото време като Маслина Грънчарова - дали има шанс примерно да е с бащино?--Алиса Селезньова (беседа) 20:50, 16 декември 2017 (UTC)
replies: text: Мислих я и аз тая - търсих из нета - нема. Възможно е с тва идиотско име. --Мико (беседа) 20:56, 16 декември 2017 (UTC)
replies: text: :Колко пък Маслини от Загоричани да има в (горе-долу) тоя випуск. Но да, несигурно.--Алиса Селезньова (беседа) 20:58, 16 декември 2017 (UTC)
thread_title:  Маслина 

message: Вярно е, че има статия за тях, но самата тя е не особено четлива. По-принцип към статиите за училища се дава и Списък на видните възпитаници (който в случая също може да е свит), и така по-лесно се навигира. --Rumensz (беседа) 13:49, 16 януари 2019 (UTC)
replies: text: Тия списъци се оказаха изключително сполучливи и удобни - редовно се откриват и се появяват сини препратки. -- Мико (беседа) 15:27, 16 януари 2019 (UTC)
thread_title:  Списък с възпитачанички 

message: Сега обаче пак стана загадка що е Атанасова -- явно не по мъж. Може би просто с бащиното име е записана.— Luchesar • Б/П 20:03, 2 февруари 2019 (UTC)
replies: text: Да. -- Мико (беседа) 20:06, 2 февруари 2019 (UTC)
thread_title:  Думбалакова 

message: Учителка в Пашмакли. , тука в Плевня и нещо друго . Елена Христова Шалдева в 4 девическа. . -- Мико (беседа) 08:05, 6 ноември 2022 (UTC)
thread_title:  Екатерина Шалдева 

message: Учителка в Солун  и в Орхание.  -- Мико (беседа) 15:37, 11 ноември 2022 (UTC)
thread_title:  Граматина Стефанова 

message: От Кукуш, в 1913 завършва 5 клас в Солунската и след бягството в България следва една година в стопанското училище "Напредък" и се оженва за някой от Куслевите, защото брат ѝ М. Зенгелеков (тогава в Неврокоп) през август 1915 моли Сребрен Поппетров сестра му, вече София Куслева, да бъде назначена за учителка в Неврокопско или Мелнишко(БИА, Ф. 808, а.е.137, л. 1). --Randona.bg (беседа) 09:45, 12 ноември 2023 (UTC)
thread_title:  София Зенгелекова, по мъж Куслева
Беседа:Синелибри

message: Вероятно е снимката на статуетката да бъде изтрита от Общомедия, защото макар да е собствена творба (снимката), то статуетката представлява произведение на изкуството и затова е необходимо изричното разрешение на автора. Можете да прочетете повече за правилата за качване на подобни снимки тук.--Ket (беседа) 13:19, 4 декември 2017 (UTC)
thread_title:  Снимка
Беседа:Медицински университет (Пловдив)

message: Защо ми изглежда, че от някъде е копирано? Вижте например стила във „Фармацевтичен факултет“--GVF (беседа) 14:41, 5 декември 2017 (UTC)
replies: text: Да, оттука: http://www.archive.mu-plovdiv.bg/bg/proekti/84-%D0%BC%D0%B5%D0%B4%D0%B8%D1%86%D0%B8%D0%BD%D1%81%D0%BA%D0%B8-%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82/%D0%BE%D0%B1%D1%83%D1%87%D0%B5%D0%BD%D0%B8%D0%B5/395-students_spec  Трийте такива текстове като ги видите. --Поздрави, Петър Петров 10:47, 7 декември 2017 (UTC)
thread_title:  Copy/paste?
Беседа:Свободна мисъл

message: Всичко надолу от увода е за местене в отделна статия. Заглавие? История на анархисткия/анархистичния/анархистическия печат в България? --Мико (беседа) 07:02, 8 декември 2017 (UTC)

message: Вестникът е основан, а не спрян в Казанлък. Поради тази причина местя категорията тук, до изясняване на проблема. --Luxferuer (беседа) 14:04, 22 юли 2021 (UTC)
replies: text: Категория:Спрени вестници в Казанлък --Luxferuer (беседа) 14:06, 22 юли 2021 (UTC)

text: И двете.-- Мико (беседа) 15:57, 22 юли 2021 (UTC)
replies: text: :Не точно --Luxferuer (беседа) 16:55, 22 юли 2021 (UTC) Не работи само сайта. Спрян сайт не значи спрян вестник--Luxferuer (беседа) 16:57, 22 юли 2021 (UTC)
replies: text: ::Аха, твърдиш, че тоя е приемник - ОК. -- Мико (беседа) 11:07, 23 юли 2021 (UTC)
thread_title:  Категория: Спрени вестници в Казанлък
Беседа:Св. св. Кирил и Методий (Солун, 1873)

message: В Царевна синът й не я ли описваше.?--Мико (беседа) 10:49, 11 декември 2017 (UTC)
replies: text: Да, но е мъжът й - ще го разкажа.--Алиса Селезньова (беседа) 19:48, 12 декември 2017 (UTC)

text: . Цитирах в линк, но книгата на Царевна не ми е подръка и не мога да видя страниците - би ли ги добавил, молим?--Алиса Селезньова (беседа) 16:12, 16 декември 2017 (UTC)
replies: text: :Като я открием ще.--Мико (беседа) 18:09, 16 декември 2017 (UTC)
replies: text: ::Царевна се търкаля по Битака ежеседмично, тираж - требва просто да ти я купим. --Мико (беседа) 19:33, 16 декември 2017 (UTC)
Мисля да махна, че е първата - Иван от Висока преди това е служил в „Свети Теодор“ ама незнайно от кого построена (най-вероятно все пак...).--Алиса Селезньова (беседа) 21:07, 16 декември 2017 (UTC)
Координатите са приблизителни - уличката е малка и според мене позволява. --Мико (беседа) 06:10, 23 март 2018 (UTC)

text: Дали могат да ни влязат в употреба снимките от ЦДА, фонд 1510К, опис 1, а.е. 1481, л. 2 ? --Протогер (беседа) 05:34, 30 май 2020 (UTC)
replies: text: :Не ги намирам - но действай . Нали имаме дружба со них, а ти даже и профил.-- Мико (беседа) 05:40, 30 май 2020 (UTC)
replies: text: ::Снимките не са със свободен лиценз, намират се лесно с търсене за „Солун“, надписи от църквата съхранявани днес в Зограф. Аз обаче много-много не ги разчитам, та тъй де.  --Протогер (беседа) 05:58, 30 май 2020 (UTC)
replies: text: :::Не знам. Може би могат да се изрежат и да минат за двуизмерни? Или да твърдим, че са по споразумението с архивите? Иначе, ако се качат - ще ги разчетем. -- Мико (беседа) 09:27, 30 май 2020 (UTC)

message: № 2. „Изволіеніе Ѡца и дѣиствѡ Сна и съвръшене Стго Дха сїе зданїе въздвиже архїмандрит МаѮим ктитор скы поможенїе“
thread_title:  Надписи 

message: Чудя се нещо - нали държим на автентичното предаване на имената, защо тогава е с две свети, след като се е пишело само с едно: Свети (или Св.) Кирил и Методий? Същото е и със Солунската гимназия, има документи.  Randona.bg (беседа) 19:15, 22 април 2023 (UTC)
thread_title:  Име
Беседа:Стенли Фиш

message: Махнах от текста непонятното за бг читател Davidson-Kahn (Дейвидсън-хан?); ако на някого му е ясно, да го обясни и добави. --Zhoxy (беседа) 16:20, 17 декември 2017 (UTC)
thread_title:  Що е то?
Беседа:Тома Трушков

message: Само Никола Трушков има в МОО Сборника. (Отбелязвам го само да не го търсим пак) --Мико (беседа) 15:14, 18 декември 2017 (UTC)
replies: text: И аз го търсих, но не го откривам. Във фонда на дъщеря му обаче се съхраняват негови снимки като опълченец. И други лица не съм ги намирал в сборника...--Кочев (беседа) 16:58, 18 декември 2017 (UTC)
replies: text: :Източниците казват, че e завършил Солунската гимназия (педагогическия курс), но в официалните списъци го няма...--Кочев (беседа) 08:57, 19 декември 2017 (UTC)
thread_title:  МОО
Беседа:Шплинт

message: Мисля, че и шплент и шплинт са правилни. Но по БДС 55-77 е шплинт.( от ЕСКД Справочника от 1988г.) Затова съм го избрал. Лично аз го знам като шплент. Въпрос на това, кое е по-популярно.
Demar-stil (беседа) 19:20, 19 декември 2017 (UTC)
replies: text: В България е познат като „шплент“. Бившите БДС-та "заемаха" наименования от руски език, където е шплинт. виж. - http://www.regal-bg.com/din-94_7_177 или https://bashmaistora.bg/f/tehnical_scheme/4/1a7eb7c8faf0ccbf6bc4a1e49525f08d.pdf --Rumensz (беседа) 19:24, 19 декември 2017 (UTC)
replies: text: :: За кой ли път – едното по-правилно, другото – по-разпространено  (шплинт и шплент съотв.) От сайта на БИС: старият стандарт е БДС 55:1977 „Шплентове...“, той е заменен с новия  БДС EN ISO 1234:2003 „Шплинтове“. Впрочем, има и стар стандарт БДС 5282:1973 „Оси гладки без и с отвори за шплинт...“). Думата май е немска – Splint, незнайно защо се е разпространила у нас като шплент (може би професионален жаргон?). В момента националните стандарти са само с шплинт, така трябва да е и статията, а в увода – „също и шплент“.--Zhoxy (беседа) 20:46, 19 декември 2017 (UTC)
thread_title:  шплент или шплинт
Беседа:Пелеш (замък)

message: Невероятно място. Може да гледате и филмчето: A Christmas Prince (2017), което е снимано в този замък Пелеш. Не разбирам само защо в филма наричат това място ,,Aldovia", а не ,,Пелеш" както си е. Просто благодарение на филма намерих този замък. Е, разбира се в филма са преработили буквално замъка.
 — Предният неподписан коментар е направен от  Marinovv (приноси • беседа)  21:20, 20 декември 2017‎  (UTC)
thread_title:  Оценка
Беседа:Небесна сфера

message: Как мога да добавя снимка/картинка към статията, която добавих в Уикипедия? Stella Trendafilova (беседа) 03:26, 22 декември 2017 (UTC)
replies: text: Благодаря за усилията, но картинката определено не е първото нещо, от което статията има нужда. По-важни са яснотата, структурата, линковете и особено източниците. С най-добри пожелания за успех!--ДиХри (беседа) 05:54, 22 декември 2017 (UTC)
thread_title:  Картинка
Категория беседа:Германци в САЩ

message: Предлагам да се преименува на "Американци с немски произход" или "от немски произход" (както там е правилното). Това "Германци в САЩ" просто не отговаря на реалността. Все едно човекът е германец и живее в САЩ, а всъщност може е американец с германски/немски корени, който не е задължително да живее в САЩ. И не само на тази категория, ами и на всички останали. --Batman tas (беседа) 22:19, 23 декември 2017 (UTC)
replies: text: След като седмица по-късно никой няма възражения, ще преместя името на категорията към "Американци от немски произход". --Batman tas (беседа) 14:29, 31 декември 2017 (UTC)
thread_title: Смяна на името на категорията

message: Здравейте,
Моля за разяснение относно критериите и съображенията, по които статии за личности с американско гражданство, родени в САЩ, се поставят в тази категория.
Прилагам и няколко примера, сравнявайки категоризирането им в статиите за тях в англоезичната и в германоезичната версия на Уикипедия.(конкретният повод да разгледам категорията беше поставянето в същата на Лорънс Лесиг)
Не оспорвам и ще следвам установената логика/норма, но си позволявам да повдигна въпроса за мотивите зад това решение, тъй като по скромното ми мнение не са самоподразбиращи се.
 Дуайт Айзенхауер   Dwight D. Eisenhower  Dwight D. Eisenhower
 Лорънс Лесиг   Lawrence Lessig   Lawrence Lessig
 Джон Стайнбек   John Steinbeck   John Steinbeck
Pelajanela (беседа) 07:01, 8 септември 2022 (UTC)
thread_title: Критерии за поставяне на тази категория
Беседа:Риксдаген (Швеция)

message: Няма никаква причина да стои в шведска определена форма на български. Думата си има неопределена форма - риксдаг - и тя се използва; ако обикновено е в определена, то е защото има само един риксдаг в страната, и пак може да се използва неопределена форма и множествени числа за различни състави на парламента, както и на български. Все едно да говорим постоянно за немския "Дер Райхстаг", "Дер Бундестаг", за "пожара в Дер Райхстаг" и т.н. Може да се добави, че на всички други езици (английски и т.н.) също се предава с шведската неопределена форма плюс евентуално добавяне на определителния член на съответния език (the Riksdag и т.н.). --94.155.68.202 00:23, 25 декември 2017 (UTC)
thread_title: "Риксдаген" вместо "Риксдаг"
Беседа:Чоба

message: Някак неразбираемо е твърдението за бройката на къщите. Ако може малко по-прецизно, не ми се вярва цитатът да е дословен.--ДиХри (беседа) 12:18, 29 декември 2017 (UTC)
thread_title:  Бройката на къщите
Беседа:Паган

message: : Според мен в този контекст етносът е нерелевантен - би трябвало да се използва „българи“ в смисъл на представители на България, народността им вероятно е безразлична за императора и се получава някакъв анахронизъм. --Спас Колев (беседа) 16:13, 3 януари 2018 (UTC)
replies: text: :Здрасти и ЧНГ! В статията е упоменато убийството на славянския княз на племето Севери - Славун. Той също е представител на България, но е упомената както етническата така и племенната му принадлежност. Нещата тогава са изглеждали напълно различно от днешната гледна точка. Според мен дори трябва да се уточни родовата, а по възможост и племенната принадлежност на двамата спорещи за трона български владетели, не само етническата им принадлежност. Със сигурност по онова време българи няма. Jingiby (беседа) 18:43, 3 януари 2018 (UTC)
thread_title:  Българи/Прабългари
Беседа:Причал

message: Използването на руски преводи като източник няма особен смисъл тъй като всички корабни, оръжейни и подобни технически термини са остарели и непознати в съвременния български. Като изключим по-старото поколение владеещо руски  статията е объркваща тъй като не отговаря на съвр. бълг. терминология. Освен това такава дума "причал"  НЯМА в българския език. Относно владеенето на руски от автора /преводача на статията "конците на въжетата", на руски "конец" означава "край" в случая се превежда "краищата на въжетата".
Тъй като статията е превод на руската статия превода на "Berth" (англ.) на български е "котвено място, място на кораб до кей" така че навсякъде несъществуващата в българския дума "причал" би трябвало да се замени с "котвена стоянка" което е термина в съвременния български.
BERTH
[bə;θ]
I. n 1-легло, спално място (в пароход, спален вагон и пр.)
2. каюта
3. котвено място, място на кораб до кей
4. място, длъжност, служба, работа
to find a snug BERTH намирам си лека и приятна работа
to give a wide BERTH to прен. държа се на разстояние от, избягвам. огбягвам
II. 1. привързвам. закотвям (лодка, кораб)
2. настанявам в легло/каюта
3. настанявам на работа/служба
Мисли на Богоров за българския език и руското вливане
„ 	Русите са крият под булото на Славяни да разпростират Руският език, между сичките славянски народи уж с име панславизъм, а по-добре с име панрусизъм... А най-злото е, че тии ако и да не налитат толкова на нас, ний сами, без да са усетим, слугуваме на панруската им мисъл, и са затичаме да правим писмовният наш език Руско-Български, та им ставаме слепи подлизурки без да щем.[1] 	“
„ 	Най-лесно можем да отредим един общ език говорни и писмовни, като избегнем докрай Руският, защото тук разликата стои в думите; с рѐчи булка, спор, сад, един Русец разумява: хляб, препирня, градина, когато един Българин разбира невяста, умножаване [изобилие], ново лозе...
Иван Богоров
p.s.  С Новым годом  друзья.....и товарищи. ;) 
Gengen4ev (беседа) 15:11, 7 януари 2018 (UTC)

message: "...конците на въжетата се завързват за дърветата по брега..."
Предоставям конци на въжета за завързване...не звучи добре нали, на руски конец е "край" така че края на въжето може да бъде завързван ама разнищени конци ...не се връзва нали.
"Причал" е дума която не съществува в българския език, освен ако не си играем/те на детски пилешки и патешки езици, айде малко по-сериозно, че и не триете неща които определено са волни полети на фантазията ( измишльотини е друг термин, не знам кой е по-мек).
P.S. На първо четене с "чал " на чис бугарски се сещам за чалдисан.
P.S. Ако все пак статията е писана в памет на Антъни Бърджес.......
с уважение 
Серендипитист Синхроничков
подпис /....не се чете /
Gengen4ev (беседа) 20:19, 9 февруари 2018 (UTC)
thread_title:  Някой знае ли ли български, за руски е ясно ?